Ceratocombidae

Ceratocombinae
 Trichotonanninae

Ceratocombidae er en familie av insekter som tilhører tegene, en gruppe av nebbmunner.  Nebbmunner har det til felles at munndelene er sugende og at de suger opp næringen. Det forekommer tre arter i Europa, alle disse finnes i Norden men bare én er funnet i Norge. Totalt sett er det bekrevet ca. 50 arter, men man kjenner flere hundre til nå ubeskrevne arter av disse små tegene.

Utseende 
Små teger (1,5–3,0 mm), gulaktige til mørkbrune, vanligvis uten påfallende fargetegninger. Kroppen er oval til avlang og noe flat. Både langvingede og kortvingede former forekommer, og det er ofte stor variasjon i vingelengde innen samme art. Kroppen har gjerne påfallende, lange, ustående børster. Antennene er tynne og består av fire ledd, de to innerste korte, de to ytterste lange, tynne og ringede, sugesnabelen varierer sterkt i lengde. Pronotum er trapesformet, bredere enn langt, uten noen form for lister eller knøler. Vingene har, hos langvingede former, alltid et markert brudd på ytterkanten og 2-4 lukkede celler i den ytre delen. Beina er middels lange, føttene to- eller tre-leddete. I motsetning til hos andre Dipsocoromorpha er hannens kjønnsorganer symmetriske.

Levevis 
Ceratocombidae finnes mest i fuktige miljøer, som i løvstrø, i mose og andre steder med jevn fuktighet og rikelig med små hulrom. De europeiske artene finnes gjerne i barskog, mellom nålestrø eller i strø fra einstape. De er aktive insekter som lett fanges i fallfeller eller lysfeller. Trolig er alle generaliserte rovdyr som jakter på små, virvelløse dyr.

Systematisk inndeling / europeiske arter 

 Nebbmunner (Hemiptera)
 delgruppe teger (Heteroptera) 
 gruppe Dipsocoromorpha 
 familie Ceratocombidae 
 underfamilie Ceratocombinae
 gruppe Ceratocombini
 slekten Ceratocombus Signoret, 1853 – ca. 25 beskrevne arter, flere hundre ubeskrevne er kjente. I Europa:
 Ceratocombus coleoptratus (Zetterstedt, 1819) – funnet i Norge
 Ceratocombus brevipennis Poppius, 1910 – funnet i Sverige og Finland, men hittil ikke i Norge
 Ceratocombus corticalis Reuter, 1889 – funnet i Finland
 slekten Leptonannus Reuter – 3 arter, Nord-Amerika, Sør-Amerika og Afrika
 Feshina schmitzi Štys – bare kjent fra den Den demokratiske republikken Kongo
 gruppen Issidomimini
 slekten Issidomimus Poppius – 2 arter, Sørøst-Asia og Ny-Guinea
 slekten Kvamula Štys – 4 arter, Vietnam
 slekten Muatianvuaia Wygodzinsky – 5 arter, Afrika
 underfamilie Trichotonanninae
 slekten Trichotonannus Reuter – 6 arter, Afrika, Madagaskar og Sørøst-Asia

Kilder 
 Štys, P. 15. Ceratocombidae. I: Schuh, R.T. og Slater, J.A. (1995) True Bugs of the World. Ithaca, New York. 
 Australian Faunal Directory – Ceratocombidae (2002)
 Fauna Europaea, utbredelsesdatabase over europeiske dyr

Eksterne lenker 
 
 Norsk Entomologisk forening – for deg som vil lære mer om insekter.
 Bilder av en nordamerikansk art: 

Teger